cyanic-selkie/wikianc huggingface dataset:
Kaukolahti
Historiaa
Vielä vuoden 1964 peruskartassa oli Kaukolahden laskuoja kaivettu niemenkärkeä kohti, mutta vuoden 1973 kartassa vanha laskuoja oli peitetty ja uusi oli kaivettu Loukkaanlahdelle lammen kaakkoispäästä. Lammen yli rakennettu pengertie on verrattain uusi, sillä sitä ei näy peruskartoissa vuoteen 1986 asti. Enojärven vedenpinta näyttäisi vaihtelevan, sillä läheinen Talassaari on karttojen mukaan välillä niemi ja muulloin saari.
Venkatraman Ramakrishnan
Venkatraman Ramakrishnan (s. 1952 Chidambaram, Tamil Nadu, Intia ) on intialaissyntyinen Yhdistyneessä kuningaskunnassa asuva biokemisti. Ramakrishnan sai Nobelin kemianpalkinnon vuonna 2009 ribosomeja koskevista tutkimuksistaan. Hän jakoi palkinnon Thomas A. Steitzin ja Ada E. Yonathin kanssa.
Jean-Hugues Anglade
Angladen elokuvien joukossa ovat Betty Blue (1986), Tyttö nimeltä Nikita (1990), Kuningatar Margot (1994), Killing Zoe (1994), Les menteurs (1995), Nelly ja herra Arnaud (1995).
Marcos Paulo Costa do Nascimento
Maajoukkueura
Marcos Paulolla on Brasilian ja Portugalin kaksoiskansalaisuus. Hän on edustanut Portugalia alle 18- ja 19-vuotiaiden maajoukkueissa.
Texmoda
Historiaa
1990-luvun alussa suomalaiset Finn-Man- ja Isotex-ostoyhtymät yhdistivät voimansa pohjoismaisia vaateketjuja vastaan Moda Group Osuuskunnaksi, Texmoda Fashion Group perustettiin 1997, kun Texman Oy:n kauppiaat ja Moda Group -osuuskunta yhdistyivät. Texmoda oli vuosituhannen vaihteessa pari vuotta Suomen suurin vaatekaupan ketju, kunnes Hennes & Mauritz ohitti sen 2002.
Kaarlo Kartio
Ura
Teatterin Kartio jätti vuonna 1935, kun Suomen Filmiteollisuuden johtaja Erkki Karu kiinnitti hänet pääosaan Agapetuksen näytelmään perustuvassa komediassa Syntipukki. Karu lienee saanut tiedon näytelmän nimiosan esittäjästä Lahden Teatterista.
Gus Hansen
Saavutukset
Vuoden 2005 British Poker Openin aikaan, Gary "The Choirboy" Jones ilmoitti Hansenilla olevan rahaongelmia huolimatta yli kolmen miljoonan dollarin turnausvoitoista saman vuoden loppuun mennessä. Ongelmat johtuivat kuulemma tappioista rahapeleissä. Siitä huolimatta Hansen oli aktiivisesti mukana Tanskan pokerimestaruuskisoissa lokakuussa 2005.
Syyskuussa 2010 Hansen voitti ensimmäisen WSOP-rannekkeensa oltuaan ykkönen Lontoossa pelatussa World Series of Poker Europen No Limit Hold’em High Roller Heads-Up -turnauksessa. Ykköspalkinto oli 288 409 puntaa.
Pertti Jantunen
Valmentajaura
Peliuransa jälkeen Jantunen on valmentanut Pallo-Lahtea ja Kolmosesta Kakkoseen noussutta City Starsia. Jantunen on valmentanut myös naisjalkapalloilijoita ja toimi vuosina 2010–2013 Malmin Palloseuran naisten edustusjoukkueen päävalmentajana.
Alphonse Joseph Charles Dubois
Dubois julkaisi 1887–1894 teossarjan La Faune illustrée des Vertébrés de la Belgique ja 2-osaisen Synopsis avium (1899–1904).
Elsa
Nimen alkuperä
Elsa on lyhennelmä nimestä Elisabet, joka tarkoittaa hepreaksi ”Jumala on valani”.
Carlos Santana
Ura
Carlos Santana perusti yhtyeen, Santana Blues Bandin, vuonna 1966. Santana Blues Bandin nimi vakiintui pian muotoon Santana. Carlos Santana ja hänen yhtyeensä ovat siitä lähtien esiintyneet ja levyttäneet latinovaikutteista rock-musiikkiaan.
Yksityiselämä
Santana on haastattelussa 2003 tunnustanut käyttäneensä LSD:tä ja meskaliinia. Hän on omien sanojensa mukaan oppinut kokeiluistaan paljon eikä kadu yhtäkään trippiä. Vuonna 1969 muusikko esiintyi Woodstock-festivaaleilla LSD:n vaikutuksen alaisena. Santanaa on käytetty nuorena seksuaalisesti hyväksi, mistä aiheutuneesta traumasta hän kuitenkin 1990-luvulla toipui terapian avulla.
Diskografia
Tämä on luettelo Carlos Santanan sooloalbumeista. Katso myös: Luetteloa koko yhtyeen albumeista
Seppo Härkönen
Härkönen työskenteli myös Yleisradion ulkopuolella: viisi vuotta lehdistöneuvoksena Washingtonissa, Ulkomaankauppaliiton viestintäpäällikkönä ja toimitusjohtajana, pääministeri Esko Ahon ulkopoliittisena erityisavustajana sekä Nokia-yhtiön viestintäjohtajana. Koulutukseltaan hän oli valtiotieteiden maisteri.
Härkönen toimi vuosina 1971–1972 Suomen ylioppilaskuntien liiton puheenjohtajana.
SpellForce
Pelaaminen
Pelissä luodaan päähahmo "Avatar" jota voi kehittää pelin edetessä haluamalla tavalla. Teoriassa hahmoluokkia on kolme: taistelija, juosiampuja ja velho. Käytännössä raja ei ole aivan näin selkeä, sillä hahmolle voi valita haluamansa taidot sen kehittyessä ja luoda vaikka jonkinlaisen taistelijan ja velhon risteytyksen.
Pelaaja voi myös kutsua riimukivien avulla riimusotureita. Riimusoturit ovat hahmoja joilla on omia erikoiskykyjä. Riimusotureita voi kutsua ainoastaan riimualttareista.
Viisipiikki
Tuntomerkit
Viisipiikin väritys vaihtelee harmaasta oliivinvihreään. Kutuasuinen koiras on miltei musta. Naaraan kutuasu on tummien ja vaaleiden värien vastakohtien kirjo. Iho on suomuton. Selässä on nauhamaista tai verkkomaista kuviointia. Piikkejä kalalla on nimensä mukaisesti yleensä viisi, mutta niiden määrä vaihtelee neljästä piikistä seitsemään piikkiin. Piikit ovat lyhyitä, selvästi erossa toisistaan ja hieman taaksepäin taipuneita. Viisipiikit ovat yleensä 3–6 sentin pituisia ja se muistuttaa huomattavasti kymmenpiikkiä.
Ajatusrikos
Ajatusrikos viittaa hallituksen tuomitsemiin ajatuksiin ja ajattelutapoihin George Orwellin teoksessa Vuonna 1984. Teoksessa maan hallitus pyrkii kontrolloimaan sekä kansalaisten toimia että ajatuksia. Tätä valvomaan on kehitetty erityinen ajatuspoliisit-ammattiryhmä.
Orwellin dystopiassa ajatusrikoksiin kuuluvat valtioon, sen ideologiaan tai johtajaan (Isoveli) kohdistuvat negatiiviset, paheksuvat tai epäkunnioittavat ajatukset. Sanana ajatusrikos sisältää tämän kaiken niin, että selventäviä termejä ei tarvita, ja teoksessa esiintyvästä uuskielestä voidaan poistaa ajatusrikokseen sisältyvät sanat. Terminä ajatusrikos lienee tullut suomen kieleen juuri Orwellin teoksesta.
Iso-Niska
Iso-Niska on Pirkanmaalla Oriveden Vitelin lähellä sijaitseva järvi.
Tšernihivin rautatieasema
Tšernihivin rautatieasema  on Ukrainan pohjoisosissa sijaitsevan Tšernihivin kaupungin rautatieasema. Asema kuuluu Ukrainan rautateiden asemaverkostoon ja on merkittävä pohjoisesta (muun muassa Pietarista tai Minskistä Homelin (Gomelin) kautta Kiovaan liikennöivien pikajunien kauttakulkuasema.
Fender Precision Bass
pienoiskuva|Fender Precision Bass|alt= Fender Precision Bass (P-Bass) on Fender -kitarayhtiön ensimmäinen massatuotantoinen lankkukoppainen sähköbasso.
PostScript
PostScript oli aiemmin suosituin laitteistoriippumaton sähköinen levitysmuoto tulostettaville dokumenteille. Nykyisin sen aseman on tässä tehtävässä ottanut Adoben PDF.
Fender Precision Bass
Mikrofonit
thumb|[[Bassokitaran mikrofonit: ylempänä jaettu P-basson mikrofoni ja alempana yksikelainen jazzbasson stack-mikrofoni, molemmat Seymour Duncanin valmistamia.|273x273px]]
PostScript
Ohjelmistotuki
Tulostamisen lisäksi katselu onnistuu useilla ohjelmilla kuten:
B-Real
Elämäkerta
Freese syntyi varhain aamulla 2. kesäkuuta vuonna 1970. Hänen äitinsä on taustaltaan kuubalainen ja isänsä meksikolainen. Musiikista ja erityisesti hip-hopista hän oli kiinnostunut jo pienenä.
Cypress Hill julkaisi ensimmäisen levynsä vuonna 1991. Muusikon urallaan Freese on käyttänyt osin omia kokemuksiaan jengiväkivallasta kertovissa sanoituksissaan.
Wilt Chamberlain
Elämä ja ura
Chamberlain jätti collegen ja siirtyi pelaamaan Harlem Globetrotters -näytösjoukkueeseen. Ammattilaiskoripallosarja NBA:han hän ei vielä päässyt, koska sarjan säännöt estivät liian aikaisin collegesta lähteneiden pelaajien palkkaamisen. Globetrottersien mukana Chamberlain kävi pelaamassa muun muassa Neuvostoliitossa.
thumb|upright|left|Chamberlain vuonna 1972 Los Angeles Lakersin pelipaidassa. Philadelphia Warriors muutti San Franciscoon vuonna 1962. Chamberlain pelasi joukkueessa vielä kolme kautta, kunnes Philadelphia 76ers hankki hänet vuonna 1965. Sen riveissä Chamberlain valittiin kolme kertaa peräkkäin NBA:n arvokkaimmaksi pelaajaksi, ja vuonna 1967 hän voitti ensimmäisen NBA-mestaruutensa. Seuraavana vuonna Chamberlain myytiin Los Angeles Lakersiin, jossa hän voitti vuonna 1972 toisen mestaruutensa. Chamberlain lopetti pelaajauransa kauden 1972–1973 jälkeen.
NBA-urallaan Chamberlain voitti kaksi mestaruutta, ja hänet valittiin neljä kertaa liigan parhaaksi pelaajaksi. Hän teki vähintään 50 pistettä 118 ottelussa sekä vähintään 60 pistettä 32 ottelussa. Hän teki 100 pistettä ottelussa New York Knicksiä vastaan ja voitti levypallokuninkuuden 11 kaudella. Chamberlain valittiin NBA:n kunniagalleriaan vuonna 1978.
Firgas
Väestö
Firgasin väkiluku on noin 7060 (ISTAC, 2004) ja väestötiheys 479,62/km².
Pompeji
Varhainen historia
Pompeji kuului kaupunkiliittoon, jolla oli liittosopimus Rooman kanssa samnilaissodista lähtien. Pompeji nousi Roomaa vastaan liittolaissodassa. Roomalainen sotapäällikkö Sulla valtasi sen vuonna 89 eaa. Kaupunki vastusti Roomaa vielä uudestaan, mutta lopulta sodan päätyttyä vuonna 80 eaa. se antautui ja sinne perustettiin roomalainen sotilassiirtokunta Colonia Cornelia Veneria Pompeianorum. Vanhojen asukkaiden omaisuus takavarikoitiin ja roomalaiset tulivat kaupungin johtoon. Osa omaisuudesta palautettiin myöhemmin.
Purkaus
thumb|right|350px|Pompeji jäi suoraan purkauksessa syntyneen tuhkapilven alle. Syksyllä 79, keisari Tituksen hallintokaudella, Vesuvius purkautui. Purkauksen alkamispäiväksi on usein mainittu 24. elokuuta, mikä perustuu luonnontieteilijä Plinius nuoremman silminnäkijäkertomukseen. Joidenkin tutkijoiden mielestä purkaus kuitenkin tapahtui vasta loka–marraskuussa.
Elokorento
Ulkonäkö ja koko
pienoiskuva|left|Naaras Elokorento on ulkonäöltään muiden syyskorentojen kaltainen. Elokorennolla on siiven tyviosassa huomattavan laaja keltainen värialue. Naaraalla väriä voi olla myös siipisolmujen alueella, mutta joillakin naarailla väriä ei ole juuri lainkaan. Tällöin varmin tuntomerkki on takaruumiin sivun melkein kokonaan yhtenäinen musta juova. Lajilla on jaloissaan vaaleat reisien ja säärien ulkosivut.
Levinneisyys ja elinympäristö
Elokorentoa tavataan yleisenä Länsi-Euroopasta Japaniin. Laji suosii eteläisillä elinalueillaan viileitä vuoristoseutuja. Suomessa elokorento on etelässä ja eteläisessä Keski-Suomessa jokseenkin yleinen ja pohjoisempana harvinaisempi. Kannan suuruuden vaihtelut ovat lajille tyypillisiä.
Pompeji
Purkaus
Puolenyön aikoihin ensimmäinen pyroklastinen tuhkapilvi syöksyi alas vuoren rinteitä ja tappoi Pompejista kaiken elollisen. Purkaus kesti yli vuorokauden. Pompejissa kuoli yli 2 000 ihmistä.
Löydöt
Seuraavassa on esitelty muutamia Pompejista tehtyjä arkeologisia löytöjä. Niistä ovat hyötyneet etenkin taidehistoria ja kielitiede, mutta myös politiikantutkimus ja kaupunkisuunnittelun tutkimus.
Uhrit ja tavarat
Tuhka säilytti monia muualla huonosti säilyneitäkin esineitä, kuten lasia. Löytöjä tehdään yhä edelleen. Heinäkuussa 2005 paljastettiin Pompejista löydetty hopeinen ruokailuastiasto. Yhteensä noin neljän kilon painoinen astiasto oli näyttävästi koristeltu ja hyvin säilynyt.
Eroottinen taide
Yksi mielenkiintoisimmista rakennuksista tässä suhteessa on bordelli (lupanar), joka sijaitsee Via della Augustalin varrella. Siinä on kymmenen huonetta kahdessa kerroksessa. Sen vuoteet ovat kivestä. Se oli kattavasti koristeltu eroottisella taiteella ja piirtokirjoituksilla.
Bourrée
pienoiskuva|Bourréen askelkuvioita Bourrée on ranskalainen kansantanssi. Tanssi liitetään Auvergneen ja sitä tanssitaan myös muualla Ranskassa sekä Vizcayassa Espanjassa. Tanssi oli tahtilajiltaan kaksi- tai nelijakoinen ja nopeatempoinen. Se muistutti gavottia. Bourrée oli myös yksi barokkisarjan lisätansseista.
Toarpin kirkko
Toarpin kirkko on Ruotsissa Boråsin kunnassa sijaitseva kirkkorakennus. Se on rakennettu kustavilaiseen tyyliin ja arkkitehtina toimi Sven Westman. Kirkko on vihitty käyttöön vuonna 1783. Se sijaitsee täsmälleen samalla paikalla kuin pitäjän ensimmäinen, varhaiskeskiajalla rakennettu, kirkko.
Hjalmar Filip Palmén
Palménin sisaruksia olivat yhteiskunnallinen vaikuttaja Fanny Palmén, eläintieteilijä J. A. Palmén, historiantutkija ja poliitikko E. G. Palmén ja Forssa-yhtiön pääjohtaja K. E. Palmén.
Fight Like a Brave
Kappale kuullaan Tony Hawk's Pro Skater 3 -pelissä ja se löytyy myös yhtyeen kokoelma-albumilta What Hits!?.
Poliittinen korrektius
Poliittinen korrektius (, PC ) on kielenkäytön tai toiminnan tapa, joka pyrkii olemaan loukkaamatta ketään. Se on sellaisen kielenkäytön tai toiminnan välttämistä, jonka koetaan sulkevan pois, loukkaavan tai syrjivän ihmisryhmiä, joiden katsotaan olevan sosiaalisesti epäedullisessa tai syrjityssä asemassa.
Mikko Konttila
Seuraura
Konttila on Jokereiden kasvatti. Hän voitti kaudella 1992–1993 seuran A-nuorten I-divisioonajoukkueen piste-, maali- ja syöttöpörssin tehoilla 14+14=28. Konttila voitti myös tehoilla 18+14=32 koko A-nuorten SM-karsintojen maalipörssin ja sijoittui pistepörssissä toiseksi edellään vain joukkuetoveri Juha Lind. Jokerit nousi A-nuorten SM-liigaan. Hän debytoi kauden aikana myös seuran SM-liigajoukkueessa, jossa Konttila pelasi yhden runkosarjaottelun. Hän pelasi miesten pelejä myös neljä ottelua lainalla I-divisioonajoukkue Vantaa HT:ssä.
Kaudeksi 2002–2003 Konttila siirtyi vuoden mittaisella sopimuksella Norjan pääsarjajoukkue Trondheim Black Panthersiin. Hän oli joukkueen toiseksi paras pistemies maanmiehensä Lasse Kanervan jälkeen tehoilla 15+18=33. Kaudella 2003–2004 Konttila oli pudotuspeleissä Trondheimin paras pistemies Ilja Dubkovin kanssa tehoilla 2+2=4. Hänen pelaajauransa päättyi kevääseen 2004.
Suomen alkoholipolitiikka
Alkoholiveron alentaminen Viron EU-jäsenyyden yhteydessä
1. maaliskuuta 2004 Vanhasen hallitus laski alkoholiveroja. Muutosten perustana oli kasvava tuontipaine Suomen joutuessa luopumaan Euroopan unionin jäsenyyden siirtymäajan rajoituksista 1. tammikuuta 2004 ja erityisesti Viron liittyessä EU-jäseneksi 1. toukokuuta 2004.
Alkon monopoli
Helsingin Sanomien toukokuussa 2018 teettämässä mielipidemittauksessa 1 024:stä vastaajasta 60 prosenttia sallisi yli 5,5-prosenttisten juomien vähittäismyynnin myös muualla kuin Alkossa. Kielteisesti suhtautui 34 prosenttia. Kysymyksessä ei eritelty, haluttaisiinko ruokakauppoihin vain viinit vai myös väkevät viinat. Terveyden ja hyvinvoinnin laitoksen tammikuussa 2018 teettämässä mielipidemittauksessa noin tuhannesta vastaajasta 50 prosenttia hyväksyisi viinien myynnin ruokakaupoissa ja 85 prosenttia vastaajista pitäisi väkevät alkoholijuomat Alkossa. 60 prosenttia vastaajista oli sitä mieltä että Alkon monopoli on hyvä tapa rajoittaa alkoholihaittoja. Terveyden ja hyvinvoinnin laitoksen tammikuussa 2023 teettämässä mielipidemittauksessa noin tuhannesta vastaajasta 48 prosenttia hyväksyisi viinien myynnin ruokakaupoissa ja 87 prosenttia vastaajista pitäisi väkevät alkoholijuomat Alkossa. Viinien päivittäistavarakaupassa myymisen kannatus laski 25 prosenttiin siinä tapauksessa, että viinien tulo päivittäistavarakauppoihin tarkoittaisi, että niissä myytäisiin myös väkeviä alkoholijuomia.
Alkoholin kulutuksen kehitys
Vuonna 2006 tehdyn tutkimuksen mukaan kaksi kolmannesta suomalaisista pitää Suomen alkoholin kulutusta liian suurena. Sukupuolen mukaan jaettuna puolet miehistä ja kolme neljäsosaa naisista ajattelee näin. Selvä enemmistö suomalaisista pitää myös toivottavana, että asenteet juomista kohtaan tiukentuisivat. Mutta nykyään selvä enemmistö kannattaa jo viinien myynnin vapautumista ruokakauppoihin. Rattijuopumusrajan alentaminen 0,2 promilleen on saanut kannatusta. Alkoholiveron nostamista kannattaa sen sijaan 45 prosenttia. 65 prosenttia kansalaisista katsoo hallituksen toimet riittämättömiksi alkoholiongelmien vähentämiseksi.
Team Fortress 2
Taustatarina
Vaikka Team Fortress 2:n tarina ei ilmene itse pelissä, juoni on paljastettu sarjakuvien kautta pelin virallisilla nettisivuilla.
Hahmoluokat
Heavy eli raskaiden aseiden mies käyttää pääaseenaan 150-kiloista konekivääriä. Hahmolla on suurin kestävyys, mutta vastapainona se on myös hitain yksikkö. Lähitaistelussa Heavy voi käyttää haulikkoa tai nyrkkejä.
Musiikki
Team Fortress 2:ssa on omat musiikkinsa, jotka on säveltänyt Mike Morasky. Päivitysten aikana tuli kaksi uutta lisää. Meet the Engineer -videossa soi Wilcon tekemä kappale.
Liz Sheridan
Sheridan työskenteli varhaisella urallaan tanssijana New Yorkissa, jossa hän tutustui James Deaniin. Sheridanin mukaan he seurustelivat jonkin aikaa ja menivät jopa kihloihin.
Matador II
Ura
Matador oli kilpaillessaan hyvin suosittu hevonen eri puolilla maailmaa, ja sillä oli muun muassa oma ihailijakerho, jossa oli yli 3 000 jäsentä.
Ensio Tuppurainen
Tuppurainen asui Valkealan Kääpälän kylässä entisessä kaupparakennuksessa Vekaranjärven varuskuntaan vievän tien varrella. Onnelaksi tai Jätkän taulutaloksi nimetyssä rakennuksessa oli aiemmin yleisölle avoin taidegalleria, jossa oli esillä Tuppuraisen tekemiä maalauksia. Nykyisin varsinainen galleria on suljettu, mutta talon pihamaalla on edelleen avoinna protestikylteistä ja veistoksista koostuva pihanäyttely. Pihamaalla oli aikanaan muun muassa kohua herättänyt suurikokoinen Penispatsas. Tuppuraisen maalausten aiheet vaihtelivat perinteisestä maisemakuvauksesta yhteiskunnalliseen protestiin ja pilakuviin. Yhteiskunnallinen protesti muodostikin tärkeän osan Tuppuraisen taiteesta sekä maalauksien, protestikylttien että veistosten muodossa, ja hänen pihanäyttelyään kuvattiin pysyväksi mielenosoitukseksi. Tuppurainen arvosteli teoksissaan suomalaisia poliitikkoja asioiden huonosta hoitamisesta ja lupausten pettämisestä.
Ding Junhui
Englantiin muutettuaan Ding on innostunut jalkapallosta ja lukeutuu Liverpoolin kannattajiin.
Sosialistinen puolue (Ruotsi)
Sosialistinen puolue on 1960-luvun lopulta toiminut ruotsalainen trotskilaisuutta kannattava sirpaleryhmä, joka on 1980- ja 1990-luvuilla pirstoutunut useisiin alaryhmiin.
Kristillinen oikeisto
Kristillinen oikeisto puhuu perheen merkityksestä. Se tukee yhteiskunnan kapitalistista luonnetta. Kristillinen oikeisto myös tukee yhteiskunnan kapitalistista luonnetta siirtämällä monet kiistat arvokysymyksiksi, siinä missä vasemmisto näkee ongelmia eriarvoisuudessa ja riistossa.
Charles Goodyear
Vulkanointiprosessi
Vuonna 1838 Goodyear tapasi Nathaniel Haywardin Woburnissa Massachusettsissa, jossa Hayward oli tehtaanjohtaja. Hieman tämän jälkeen Goodyear muutti kaupunkiin ja jatkoi kokoaikaisesti keksintönsä parantamista. Hän oli erittäin kiinnostunut Haywardin rikkipohjaisista kumin kuivatuskokeista. Hayward kertoi Goodyearille, että hän käytti rikkiä kuminvalmistuksessa.
Forth (ohjelmointikieli)
Historia
Moore kehitti kielen vastajulkaistulla IBM 1130-minitietokoneella. Moore käytti Fortrania ensimmäisen Forthin toteutukseen.
Charles Goodyear
Vulkanointiprosessi
Joidenkin lähteiden mukaan Goodyear kokeili samantyyppisillä materiaaleilla avoimen liekin avulla ja näki, kuinka kumin reunat tummuivat, mutta kuinka kärventyneiden alueiden reunoilla oli alueita, jotka näyttivät muuttuneilta. Toiset lähteet väittävät, että Goodyear vahingossa kaatoi kumimassaa kuuman keittolevyn päälle. Käänteellinen löytö oli reaktio, jossa luonnonkumin kuumentaminen ja rikki tuottivat vulkanoitua kumia. Tämä prosessi johti aikanaan vulkanointiprosessiin. Charles Goodyear itse myönsi, että vulkanoinnin kehitys ei ollut suoraan seurausta tieteellisen menetelmän käytöstä, vaan sanoi löydön syyksi vahingon sekä kokeilun ja havainnoinnin.
Michel Sittow
Elämäkerta
Vuonna 1484 Sittow matkusti saksalaistaustaisen Hans Memlingin ateljeehen Bruggeen. Bruggessa Sittow omaksui tuolloiselle alankomaalaiselle koulukunnalle tyypillisen illusionistisen maalaustekniikan. Hänen on kuvailtu oppineen nopeasti ja olleen yksi Memlingin lahjakkaimmista oppilaista. Sittow tuli tunnetuksi etenkin muotokuvamaalaajana ja hän työskenteli useille aikansa eurooppalaisille hallitsijoille. Vuosien 1492 ja 1504 välillä Michel työskenteli Kastilian kuningatar Isabella Katolilaiselle ja myöhemmin Isabellan puoliso Ferdinand Katolilaiselle, Alankomaiden sijaishallitsija Filip Komealle, Margareeta Itävaltalaiselle ja Tanskan kuningas Kristian II:lle. Sittow asui ensin Kristian II:n kutsumana Kööpenhaminasa, sitten Espanjassa ja jälleen Alankomaissa.
Forth (ohjelmointikieli)
Aliohjelma
DROP-sana poistaa pinon päällimmäisen alkion. Tässä tapauksessa sitä tarvitaan, jotta päällimmäisen alkion voisi korvata luvulla 5.
Kai Mykkänen
Kai Aslak Mykkänen (s. 31. heinäkuuta 1979 Espoo) on suomalainen kokoomuslainen poliitikko ja ekonomisti. Hän on ollut kansanedustaja vuodesta 2015 lähtien. Mykkänen toimi Sipilän hallituksen sisäministerinä vuosina 2018–2019. Mykkänen toimi Sipilän hallituksessa myös ulkomaankauppa- ja kehitysministerinä vuosina 2016–2018.
Näkemyksiä
Mykkänen on profiloitunut politiikassa talous-, ympäristö- ja energia-kysymyksissä sekä Venäjä-politiikassa. Mykkänen on kertonut pyrkineensä muun muassa liikenteen ja energiatuotannon haittaverojen korottamiseen. Hän on kannattanut hiilivoimasta luopumista. Vuonna 2018 Mykkänen ilmaisi, että Suomen pitää ryhtyä entistä tehokkaammin houkuttelemaan ulkomailta työntekijöitä. Sisäministerinä Mykkänen kannatti kielteisen turvapaikkapäätöksen saaneiden henkilöiden siirtämistä pois Suomesta. Mykkänen kehotti vuoden 2021 lopussa hallitusta harkitsemaan aidan rakentamista Suomen itärajalle. Huhtikuussa 2022 Mykkänen vaati Suomea irtautumaan välittömästi venäläisestä sähköstä, maakaasusta ja öljystä. Maalikuussa 2023 Mykkänen ehdotti, että hallitus siirtäisi valtion sijoitusyhtiön Solidiumin omistamat osakkeet suomalaisille korkeakouluille.
Pertti Jaakkola
Pertti Juhani Jaakkola (30. maaliskuuta 1929 Jyväskylä – 29. maaliskuuta 2010 ) oli suomalainen pesäpalloilija.
Álvaro Mejía
Álvaro Mejía on seuraavien henkilöiden nimi:
Lauttajärvi (Orivesi)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Enojärven valuma-alueeseen se kuuluu. Järven vedenpinnan korkeus on 156,3 metriä mpy.
Carlos Valderrama
Vuonna 1996 Valderrama siirtyi Yhdysvaltojen MLS-liigaan, jossa hän edusti Tampa Bay Mutinya, Miami Fusionia ja Colorado Rapidsia. Hän johtaa liigan kaikkien aikojen syöttötilastoa ja tämän lisäksi Valderrama on valittu sarjan kaikkien aikojen tähdistökentälliseen.
Maaliskuussa 2004 Pelé nimesi hänet FIFA 100:aan, eli luetteloon 125 parhaasta elävästä jalkapalloilijasta.
Paulo Gazzaniga
Gazzaniga on edustanut liigauransa alkupuolella Gillinghamia, Southamptonia ja espanjalaista Rayo Vallecanoa. Hän siirtyi Southamptonista Tottenham Hotspuriin 3,15 miljoonalla eurolla elokuussa 2017. Hän pelasi Southamptonissa 21 valioliigaottelua. Tottenhamissa hän pelasi ensimmäisellä kaudellaan yhden ja toisella kaudellaan kolme valioliigaottelua. Jälkimmäisellä kaudella hän pelasi myös viisi ottelua liigacupissa, kaksi FA Cupissa ja yhden Mestarien liigassa. Kaudella 2019–2020 Gazzaniga pääsi pelaamaan Valioliigassa ykkösmaalivahti Hugo Llorisin loukkaannuttua ja jouduttua pidemmäksi aikaa pois peleistä. Gazzaniga pelasi kauden aikana 18 valioliigaottelua, kolme englantilaisten cupkilpailujen ottelua ja neljä Mestarien liigan ottelua. Helmi-kesäkuussa 2021 hän oli lainassa espanjalaisjoukkue Elchessä ja pelasi La Ligassa kahdeksan ottelua.
Aste
Yleensä kulman yksikköä rad ei kirjoiteta näkyviin. Näin voidaan menetellä, koska kyseessä on dimensioton suure; kahden samanlaatuisen suureen suhde.
Hiljainen tieto
Hiljaisella tiedolla tarkoitetaan usein sellaista tietoa, joka ei ole sanallista eikä huomion kohteena. Se voi olla hyvin henkilökohtaista, kuten kokemuksen ja kehon tietoa, ja sitä on vaikea jakaa. Se voi sisältää jonkin taidon, esimerkiksi miten ommellaan takki. Tätä ei voi helposti selostaa tekstinä ja kädestä pitäen opettaminenkin on vaikeaa.
Estelle Harris
Harris teki uransa aikana myös äänirooleja. Niistä tunnetuin oli Rouva Perunapään hahmo Toy Story -sarjan toisessa, kolmannessa ja neljännessä elokuvassa. Harrisin ääninäytteli myös elokuvissa Karhuveljeni Koda ja Tarzan 2 sekä sarjoissa Herkules, Villit Marjaset ja Godzilla: The Series.
Ontelokranaatti
Rakenne ja periaate
Suihkulla ei ole muuta energiaa kuin liike-energia, siksi suihkumetallin tiheydellä ja sitkeydellä on suuri merkitys. Kartion metallina voidaan käyttää terästä, alumiinia, tantaalia, kultaa, kuparia, volframia tai köyhdytettyä uraania (DU).
Taistelukäyttö ja vastatoimet
Osumakulma ja panssarin muotoilu vaikuttavat ontelokranaatin läpäisyyn mutta vähemmän kuin iskuammuksen. Esimerkiksi läpäisyn ollessa molemmille 200 millimetriä panssariterästä 90°:n kulmassa, ontelokranaatti läpäisee 45°:n kulmassa 162 mm ja iskuammus 112 mm.
Achraf Hakimi
Seurajoukkueura
Hakimi pelasi kaudet 2018–2020 lainalla Bundesliigan Borussia Dortmundissa. Hän pelasi 54 bundesliigaottelua, joissa hän teki seitsemän maalia ja antoi 14 maalisyöttöä. Mestarien liigan 13 ottelussa hän viimeisteli neljä ja alusti kolme maalia. Hän oli voittamassa DFL-Supercupia 2019.
My Kind of Christmas
My Kind of Christmas on yhdysvaltalaisen pop-laulaja Christina Aguileran vuonna 2000 julkaistu joulualbumi.
M/S Finnfellow
Käyttöhistoria
Helmikuun alussa 2003 suomalainen Finnlines Ltd. osti aluksen ja rekisteröi sen Suomen lipun alle. Viimeistä päivää Harwichin ja Hoek van Hollandin välisessä liikenteessä alus oli 25. helmikuuta 2003. Tehtyään viimeisen matkan tuolla välillä se siirtyi Rotterdamin kautta Tanskaan Fredericiaan telakalle.
Kieltolaki
Kieltolaki tarkoittaa tavallisimmin alkoholijuomien valmistuksen ja myynnin kieltävää lakia. Joskus lailla on kielletty myös alkoholin kulutus. Kieltolakien takana on ollut huoli alkoholinkäytön haitallisista vaikutuksista yhteiskuntaan ja moraaliin, ja lakien tavoitteena on ollut lopettaa alkoholin kulutus poistamalla sen saatavuus.
Muissa Pohjoismaissa
Islanti kielsi vuonna 1915 kokonaan kaiken alkoholin myynnin. Viinin myynti sallittiin 1922 ja viinan myynti sallittiin vuonna 1935, mutta oluen myyntikielto kumottiin vasta vuonna 1989
Tampere-Seura
Historia
Tampere-Seuran lopullinen perustava kokous pidettiin 8.12.1937 Tampereen kaupungintalossa. Varatuomari Alpi Rytkösen toimiessa puheenjohtajana hyväksyttiin Tampere-Seuran säännöt ja valittiin väliaikainen johtokunta, jonka tehtäväksi annettiin yhdistyksen rekisteröiminen, mikä saatiinkin tehtyä 13.1.1938.
Poimintoja Tampere-Seuran kirjallisuudesta:
Vuosikymmenten havinaa Tampere-Seuran vuosikymmenkirjat Tamperelainen viiskytluku (2008), Se oli aikaa... 60-lukua Tampereella (2000), 60-luvun Tampere (2014), Tampereen 70-luku (2006) sekä Tampereen Albumi (2000) ovat varsinainen nostalgiapaketti runsaine kuvineen. Teokset kertovat omilla tavoillaan, mitä merkittävää kullakin vuosikymmenellä Tampereella tapahtui, ja kurkistetaanpa kuvissa myös ihan tavallisiinkin kotioloihin.
Elieser Johansson
Elieser Johansson perusti vuonna 1898 Suolahden Saunalahteen kaksiraamisen höyrysahan. Johanssonin Jämsänkoskella tekemän konkurssin vuoksi saha oli hänen vaimonsa Bedan nimissä. Sahan yhteyteen perustettiin myös höyläämö, höyrymylly ja nahkurin verstas. Kesäkuussa 1899 aloitti toimintansa vielä virvoitusjuomatehdas Suolahden Vesitehdas ja Johansson harjoitti myös tervanpolttoa. Johanssonin puolisojen yritysten palveluksessa oli 30-70 henkeä. Saunalahden höyrysaha tuhoutui tulipalossa vuonna 1906 pari vuotta Elieser Johanssonin kuoleman jälkeen. Johanssonin pojat rakensivat sahan uudelleen mutta saha myytiin pakkohuutokaupassa velkojen takia jo pari vuotta myöhemmin. Sahan rakennuksissa käynnistettiin 1911 Ab Bobbin Rullatehdas, joka valmisti puisia lankarullia pääasiassa Englannin markkinoille. Rullatehtaan toiminta päättyi 1916 ensimmäisen maailmansodan katkaistua viennin Englantiin ja vuonna 1918 entinen rullatehdas siirtyi samana vuonna perustetun Oy Suolahden Tehtaat-yhtiön omistukseen. Rullatehdas muutettiin höyläämöksi mutta se tuhoutui tulipalossa jo heinäkuussa 1919. Saman aikaan Suolahden Tehtaat oli jo aloittanut suuren vaneritehtaan rakentamisen alueelle ja tämä tehdas aloitti toimintansa kesäkuussa 1920. 1930-luvulla Elieser Johanssonin sahan tulipalosta säästyneen neliskanttisen savupiipun ympärille rakennettiin vaneritehtaan suuri saunarakennus. Savupiippu purettiin 1980-luvulla.
Žukovka
Žukovka on kaupunki Brjanskin alueella Venäjällä. Se sijaitsee Dneprin sivujoen Desnan rannalla 56 kilometriä Brjanskista luoteeseen. Tämä 18 269 asukkaan kaupunki on 36 983 asukkaan Žukovkan piirin keskus (väkiluvut 2010). Sen kautta kulkee Brjanskin ja Roslavlin välinen rautatie. Asukkaita on 18500 henkeä
Etiopianvuorikauris
Koko ja ulkonäkö
Etiopianvuorikauriin ruumiinpituus on 150–170 senttiä ja säkäkorkeus 90–110 senttiä. Urokset painavat 100–125 kiloa ja naaraat 80–100 kiloa. Laji on vankkarakenteinen. Urokset ovat kastanjanruskeita, mutta näyttävät kaukaa katsottuna tummemmilta, koska karvojen tyvet ovat mustat. Naaraat ovat vaaleampia eikä niillä ole tummaa karvojen tyvissä. Kurkku, jalat ja vatsa ovat hyvin vaaleat. Vatsa ja jalkojen sisäosat ovat valkoiset ja kuono on harmaanruskea. Silmien ympärys, jalat ja takamus ovat vaaleanharmaat. Jalkoja kirjoo lisäksi musta pystyjuova. Pään väri ei eroa muusta ruumiista. Uroksilla on leuan alla lyhyt ja tuuhea musta parta. Sekä uroksilla että naarailla on sarvet. Sarvien pituus on 1–1,5 metriä. Puoliympyrän muotoiset sarvet ovat taaksepäin kaartuvat. Sarvien pinnalla on korkeita poikkiharjanteita lähes kärkiin asti. Naaraiden sarvet ovat lyhyemmät ja ohuemmat, eikä niissä ole yhtä voimakkaita harjanteita kuin urosten sarvissa. Sorkissa on terävät reunat ja koverat alapinnat, jotka antavat sorkille lisää pitoa.
Planeettojen kaasukehät
Kaasukehä karkaa avaruuteen muun muassa molekyylien lämpöliikkeen takia mihin monesti liittyy kosmisen säteilyn tai Auringon säteilyn molekyylejä hajottava vaikutus. Hajonneen molekyylin atomit ovat kevyempiä kuin alkuperäinen molekyyli ja karkaavat siksi helpommin avaruuteen. Esimerkiksi vesihöyry haihtuu avaruuteen, jos se nousee kyllin korkealla. Noin 20 kilometrin korkeudessa, otsonikerroksen yläpuolella Auringon ultraviolettisäteily alkaa hajottaa vesimolekyylejä vedyksi ja hapeksi. Yli 150 kilometrin korkeudessa vesihöyryn molekyylit ovat täysin ja varmasti hajonneet. Jos planeetta on kevyt, se ei kykene pidättelemään kuin raskaita kaasuja, tai ei kaasuja ollenkaan. Esimerkiksi Maan Kuulla ei ole kaasukehää, koska sen painovoima ja pakonopeus ovat pieniä. Lähempänä Aurinkoa on kuumempaa ja kaasujen lämpöliike on nopeampaa joten kaasut karkaavat helpommin. Marsista happi ja typpi karkaavat melko nopeasti pois, koska planeetan painovoima ja pakonopeus ovat pienet. Maasta karkaavat vety ja helium. Lisäksi aurinkotuuli puhaltaa kaasukehää ja edistää sen karkaamista avaruuteen. Maalla sen magneettikenttä suojaa aurinkotuulelta mutta esimerkiksi Marsilla tätä ei ole.
Kaasukehää tai sen osia voi tiivistyä tilapäisesti tai pysyvästi planeetan pinnalle lämpötilan laskiessa. Jotkin kivet voivat reagoida joidenkin kaasukehän kaasujen kanssa ja niin sitoa kaasua itseensä.
Planeettojen ja kuiden kaasukehiä
Hyvin kuuma, mutta suunnilleen Maan kokoinen Venus ei kykene pidättelemään vesihöyryä kaasukehässään, mutta viileämpi, suunnilleen samankokoinen Maa pystyy. . Maassa ja Venuksessakin pysyvät happi ja typpi, mutteivät vety ja helium. Titan ei kykene pidättelemään kaasukehässä vesihöyryä, joka tosin jäätyy sen oloissa. Maan kaasukehälle on ominaista lämpötilan kasvu stratosfäärissä 7/18–50 km:n korkeudessa. Venuksella ja Marsilla ei ole Maan tyyppistä tropopaussia ja stratosfääriä, mesosfääri alkaa suoraan 45–55 km:n korkeudessa ja lämpötila putoaa jatkuvasti. Maassahan stratosfääriä lämmittää otsoni.
Planeetan kaasukehän laskemista
Jolloin kaasu pysyy kaasukehässä, jos sen molekyylipaino
Virtasalmen Urheilijat
Virtasalmen Urheilijat (VIU) on vuonna 1947 perustettu urheilun yleisseura, joka toimii Piekseämäellä, entiesen Virtasalmen kunnan alueella. Vuonna 2017 seuralla on aktiivista toimintaa ampumahiihiihdossa, salibandyssä, jalkapallossa ja lentopallossa. Seuraan kuuluu noin 80 jäsentä.
Maryam Yusuf Jamal
Seuraavana vuonna Jamal teki Valenciassa 1 500 metrin sisäratojen Aasian ennätyksen 4.01,82. Hän voitti pronssia Moskovan sisäratojen MM-kisoissa 1 500 metrillä ajalla 4.05,53. Fukuokan maastojuoksun MM-kisoissa hän oli lyhyellä matkalla kolmaskymmenesseitsemäs. Syyskuussa hän voitti 1 500 metrillä IAAF:n yleisurheilufinaalin ja yleisurheilun maailmancupin. Aasian kisoissa Dohassa hän voitti 800 metriä ajalla 2.01,79 ja 1 500 metriä ajalla 4.08,63.
Jamal sai Valencian MM-hallikilpailuissa 2008 hopeaa 1 500 metrillä sisäratojen Aasian ennätysajalla 3.59,79. Pekingin olympialaisissa 2008 hän juoksi viidenneksi ajalla 4.02,71. Tuonakin syksynä Jamal voitti IAAF:n yleisurheilufinaalin ajalla 4.06,59. Hän voitti 2009 maastojuoksussa Aasian-mestaruuden Manamassa ja sijoittui MM-kilpailuissa yhdeksänneksi. Berliinin MM-kilpailuissa 2009 hän voitti 1 500 metrillä kultaa ajalla 4.03,74, sen jälkeen kun ensimmäisenä maaliin tullut Natalia Rodriguez hylättiin. IAAF:n yleisurheilufinaalissa Jamal oli neljäs.
Jamal juoksi mailin sisäratojen Aasian ennätyksen 4.24,71 Birminghamissa helmikuussa 2010. Kantonin Aasian kisoissa hän voitti 1 500 metriä ajalla 4.08,22 ja sijoittui 800 metrillä kuudenneksi. Seuraavana vuonna hän sijoittui Punta Umbrian maastojuoksun MM-kilpailuissa 23:nneksi ja Daegun MM-kilpailuiden 1 500 metrillä yhdenneksitoista.
Aalto-paviljonki
Aalto-paviljonki on arkkitehti Alvar Aallon Venetsian biennaaliin vuonna 1956 suunnittelema rakennus. Puurakenteisen paviljongin tilasi Nykytaide ry:n puheenjohtaja Maire Gullichsen ja se piti saada valmiiksi nopeasti ja halvalla. A. Ahlström-yhtiö lahjoitti puurakennukseen tarvittavan materiaalin. Puurakenteisena paviljonki poikkeaa Aallon muista töistä.
Kylmälänlammi
Maantietoa
Lammen pinta-ala on 2,0 hehtaaria, se on 200 metriä pitkä ja 150 metriä leveä. Se sijaitsee Rautajoen laaksossa eteläpuolella kohoavan mäen juurella. Lammella ei ole kartan mukaan saaria. Sen rantaviivan pituus on 550 metriä ja sen rannat ovat pääosin metsämaata. Rantaan on rakennettu vapaa-ajan asunto, joka kuuluu viereiselle tilalle. Enojärveltä tuleva tie ohittaa lammen sen etelärantaa pitkin.
Chatham (Kent)
Chatham on noin asukkaan kaupunki Kentin kreivikunnassa Kaakkois-Englannissa. Se muodostaa Gillinghamin ja Rochesterin kanssa Medwayn, yli asukkaan konurbaation ja yhtenäishallintopiirin. Kaupungilla ei ole omaa kunnanvaltuustoa (unparished area), vaan sen hallinnosta vastaa yksinomaan Medwayn piirivaltuusto.
Chatham sijaitsee paikassa, jossa North Downsin kukkulajonon pudotusrinne kohtaa Medwayjoen. Kaupungin ohittaa valtatie A2, joka seuraa muinaisaikaista Watling Streetin reittiä.
Kari Rissanen
Rissanen on Espoon Palloseuran ja Helsingin Jalkapalloklubin kasvatti. Hän pelasi koko Suomen pääsarjauransa pääkaupunkiseudulla lukuun ottamatta yhtä Ilveksessä vietettyä kautta. Kovaotteisena keskikenttäpelaajana tunnetun Rissasen suurimmat saavutukset tulivat HJK:ssa, jossa hän oli seitsemän kauden aikana voittamassa neljää Suomen-mestaruutta ja yhtä SM-pronssia. Finnairin Palloilijoissa hän saavutti pronssia ja Jokereissa hopeaa. Pääsarjauransa Rissanen päätti kaudella 2003 Allianssin väreissä. Pääsarjaotteluita hän pelasi yhteensä 399.
Kemi I
Majakka ei kuitenkaan kestänyt jääliikuntojen aiheuttamia voimia ja tärinää, vaan sen loistolaite sammui jo joulukuussa. Tornin yläosa huojui jääliikuntojen voimasta pahimmillaan jopa yli kymmenen metriä edestakaisin. Jääliikuntojen voimasta sekä Kemi I että Kemi II päätettiin räjäyttää vesirajasta, ja majakkalaiva Kemi siirrettiin vielä yhdeksi purjehduskaudeksi asemapaikalleen.
Kun kasuuni oli upotettu haluttuun kohtaan sen tyhjä tila täytettiin rautamalmin rikastusjätteellä joka olikin toimiva ratkaisu.
Granulaatti
Granulaatti (eng. granule, resin pellet tai nurdle) eli muoviryyni on raemaiseen muotoon saatettua materiaalia, jota käytetään kestomuovituotteiden valmistuksessa. Muovimateriaalin valmistajan tekemät granulaattirakeet ovat halkaisijaltaan noin 2–5 millimetriä. Ruiskuvalukoneen tai suulakepuristuskoneen sulatus- ja pursotusruuvissa granulaatit sulavat. Muovituotetehtaassa jauhetaan hylkykappaleista hyvin paljon granulaattia kooltaan muistuttavaa jauhetta, joka palautetaan muovimateriaalin kiertoon joko sellaisenaan tai granulaattiin sekoitettuna. Muovituotetehtaassa saatetaan granulaattien joukkoon sekoittaa myös väriainetta masterbatch-muodossa.
Särkijärvi (Orivesi, Enonsivu)
Historiaa
Vuoden 1957 peruskartassa järven rantaan ulottui viisi peltopalstaa. Sitten 1970-luvulla niiden pinta-ala pieneni ja rannoille jäi suojavyöhykkeitä. Rantojen vapaa-ajan asunnot ilmaantuivat samaan aikaan.
Kemi II
Uusi majakka valmistui vasta vuonna 1981. Nykyisessä majakkatornissa on tärinävaimennettu yläosa.
Levyraati
Rakenne
Raati koostui vakiojäsenistä ja viikoittain vaihtuvista vieraista. Raadissa oli alun perin yleensä kaksi vakiojäsentä ja kolme viikoittain vaihtuvaa jäsentä. Ohjelman paluun jälkeen vuodesta 2002 alkaen vakiojäseniä oli vain yksi.
Historia
Levyraati pohjautui alun perin yhdysvaltalaiseen ohjelmaideaan. Tämä idea toteutettiin seuraavaksi Iso-Britanniassa, BBC:n kanavalla vuonna 1959 alkaneessa Juke Box Juryssa, jossa studiovieraista koostuva paneeli arvioi ja kommentoi jukeboksin soittamia musiikkikappaleita. Ohjelmaidean tulosta Suomeen ei ole tietoa, mutta asiaan on saattanut vaikuttaa Levyraadin juontajana sittemmin toiminut Jaakko Jahnukainen. Suomalaisessa versiossa ei jukeboksia ollut. Noihin aikoihin ohjelmia oli mahdollista mukauttaa tarpeen mukaan, koska virallisia formaattisopimuksia ei vielä solmittu eikä ohjelmaoikeuksista maksettu mitään. Oletettavasti resurssien rajallisuuden vuoksi suomalainen versio oli tyylikkäitä esikuviaan vaatimattomampi.
Lintumetsä
Lintumetsä on asuinalue Nurmijärven Klaukkalassa. Asuinalue koostuu uudesta 2014 jälkeen rakennetusta sekä vanhemmasta 1960–1970-luvuilla rakennetusta omakoti- ja paritaloalueesta. Asuinalueella on neljä lasten leikkikenttää ja Lepsämän päiväkoti, ja alue onkin lapsiperheiden suosiossa.
Heijastin
Historia
Jalankulkijaheijastin on suomalainen keksintö. Sen keksi pertteliläinen maanviljelijä Arvi Lehti 1940- ja 1950-lukujen taitteessa. Hänen poikansa toimitusjohtaja Taisto Lehti mallisuojasi suosituksi tulleen lumihiutaleen muotoisen heijastimen, jonka oli suunnitellut tuotesuunnittelija Kalervo Suomela. Taistosta tuli ajoneuvoheijastimia valmistavan Talmun toimitusjohtaja 1970. Talmu toimii nyt osana kansainvälistä ajovalokonsernia nimellä Hella Lighting Finland Oy.
Vésteinn Hafsteinsson
Vésteinn Hafsteinsson (s. 12. joulukuuta 1960) on islantilainen kiekonheittäjä, joka on urheilu-uransa jälkeen toiminut valmentajana.
Katana
thumb|350px|Katana Katana (, koko nimi, ”japanilainen miekka”) on japanilainen kahden käden lyömämiekka tai pitkämiekka, daitō , jota ryhdyttiin käyttämään tachin tilalla 1400-luvun jälkeen.
Sotilasmiekat (Guntō, Murata-tō, Shōwa-tō)
Sotilasmiekkojen sovitteista pystyy kertomaan miekan tyylin: laivaston kai-guntōissa on pääsääntöisesti pyöreä musta tsuba ja messingin väriset sovitteet (mm. fuchi-kashira). Maavoimien miekoissa on pääsääntöisesti messingin värinen kukka-tyylinen tsuba ja punaruskeat sovitteet. Kyū-guntōn tunnistaa sen sapelimaisesta ulkomuodosta.
Japanin opetusministeriö
Markkinoilla miekat, joilla on jonkinlainen todistus, ovat paljon arvostetumpia kuin miekat, joilla mitään todistusta ei ole. Todellista päänvaivaa aiheuttaa miekkojen signeeraus (mei), koska jostain syystä varsinkin vanhempia miekkoja on nimetty toisten seppien nimillä (gimei), varsinkin tunnettujen. Vähemmän tunnettujen seppien miekoissa ei tätä ongelmaa yleensä ole. Jotkin oppilaat saattoivat signeerata miekan kunnioituksesta omaa opettajaa kohtaan tämän nimellä.
Togishin lyhyt historia
Ennen 1600-lukua terät saivat vain ns. shiratogi-tasoisen kiillotuksen, jossa kiillottaminen lopetettiin kuudennen kiven kohdalla. Näissä terissä näkyy ainoastaan karkaisurajan (hamon) häilyvä raja. Myöhemmin, kun siviilit alkoivat omistaa teriä, alalle alkoi tulla rahaa ja miekkojen käyttötarpeen laskiessa sepillä oli myös aikaa kiillottaa terät paremmin ja kehittää taitojaan. 1800-luvun lopulla keksittiin ns. hadori-kiillottaminen, jossa on tavallinen shiratogi-kiillotus viimeistellään hazuya- ja hizuya-kivillä, jotka tuovat hadan ja hamonin paremmin esille. Hadorin tunnistaa muun muassa valkoisesta pilvimäisestä hamonista. 95 % nykypäivänä kiillotetuista teristä on tehty hadori-tyylillä. Hadori on todella näyttävä, mutta liian voimakkaasti tehtynä se peittää alkuperäisen hamonin.
Tavanomaisilla hiomapapereilla voi saada peilimäisen kiillon, mutta mitään aktiivisuuksia ei esiinny jos terä on kiillotettu väärin. Hiomapaperi myös pyöristää terän linjoja. Hyvin kiillotetun terän linjat ovat ehdottoman suorat ja terävät.
Metsien kasvillisuuskerrokset
Puukerros
Puukerros on ylin kasvillisuuskerros. Puukerros koostuu puista. Suomessa tyypillisiä puukerroksen puita ovat mänty, kuusi, rauduskoivu, hieskoivu, haapa ja jalot lehtipuut.
Deadwing
Julkaisemattomat kappaleet
Yhtye on sanonut haastatteluissa, että Deadwing-levyä varten nauhoitettiin 15 kappaletta, joista 9 pääsi varsinaiselle levylle. Neljä näistä julkaisemattomista löytyy jo erikoispainoksista. Steven Wilson soitti Blackfieldin keikalla kappaleen nimeltä "Christenings", joka oli alun perin Deadwingin kappale, josta tuli kuitenkin Blackfieldin virallinen kappale levyllä Blackfield II. Viidestoista julkaisematon kappale on vielä tuntematon.
Joensuun kaupunginosat
Keskusta
Keskustan alueella on pääosin 3–7-kerroksisia rakennuksia. Koko keskusta on ruutukaava-aluetta eli korttelit ovat suorakulmion muotoisia. Keskustan kaakkoispuolella virtaa Pielisjoki, joka laskee Pyhäselkään heti kaupungin edustalla. Keskustan oppilaitoksia ovat Länsikadun alakoulu sekä Joensuun lyseon lukio ja peruskoulu.
Kanervala
Kanervala on asuinalue heti Otsolan kaupunginosan pohjoispuolella. Alue koostuu pääosin vuosina 1960–1970 rakennetuista omakotitaloista. Asukkaita on noin 1 200. Kaislakadulla ja Vanamokadulla on Joensuun Ellin opiskelijataloja. Alueen oppilaitoksia ovat Kanervalan alakoulu, jossa on englanninkielinen luokka ja Itä-Suomen koulu. Kanervalassa on myös partiotalo, joka on Karjalan Tyttöjen ja Joensuun Eräsissien kokoontumispaikka ja joka toimii retkeilymajana.
Pilkko
Kytö luetaan kuuluvaksi Pilkon asuinalueeseen. Kytö on pääosin omakotialuetta, jonka rakentaminen alkoi 2000-luvun alussa. Kytö on rauhallinen ja koko ajan kehittyvä asuinalue.
Noljakka
thumb|200px|Noljakan uutta ranta-asutusta.
Noljakka on eräs Joensuun nopeimmin kasvaneista asuinalueista. Noljakka oli vielä 1980-luvulla erillinen taajama, erillään Joensuun keskustaajamasta. 1980-luvulta alkaen Siilainen ja Noljakka alkoivat kasvaa yhteen ja Noljakasta tuli kiinteä osa muuta kaupunkia. Noljakassa on pienkerrostalo-, omakotitalo-, ja rivitaloasutusta. Noljakan kauppakeskuksen läheisyydessä on myös joitakin korkeampia kerrostaloja. Asukkaita on noin 5 600. Noljakan kaupunginosan katsotaan alkavan Linnunlahden kaupunginosan pohjoispäässä virtaavan Heinäpuron pohjoisrannalta, ja päättyvän Höytiäisen kanavaan. Ari-Jukka ja Veijo Martikaisen suunnittelema Noljakan kirkko valmistui 1997. Noljakassa on laaja Natura-alue. Sinkkolan kotieläinpiha on kaupunkilaisten suosittu kesäkeidas. Noljakassa on alakoulu, jossa on n. 350 oppilasta. Noljakka lukeutuu Joensuun pidetyimpiin asuinalueisiin. Noljakka on kaupunkilaisille myös virkistymispaikka muun muassa pururatoineen, lenkkipolkuineen ja hiihtolatuineen, joita on esimerkiksi kaupungin ydinkeskustaan johtavalla Noljakanraitilla ja siihen kytkeytyvillä reiteillä. Noljakassa on myös koirapuisto, valaistu hiihtomäkipuisto ja alueella sijaitsevat myös Aavarannan uimaranta ja luonnonsuojelualueet.
Vehkalahti
Vehkalahti on Penttilän eteläisin pienalue Pyhäselän rannalla. Vehkalahti rajoittuu Penttilään ja Karjalan rataan, jonka toisella puolella on Hukanhaudan kaupunginosa.
Espanjalainen ratsu
Suomesta espanjalaisten ratsujen käytöstä on tietoja sisällissodasta ainakin Tampereen taisteluista: "Valloitus sujui vaikeasti, sillä keskikaupungin kadut oli suljettu maasta ja kivistä sekä paperimassapaaleista tehdyin barrikadein, joita vielä paikoin espanjalaiset ratsut vahvistivat." Estetyyppiä käytettiin edelleen talvi- ja jatkosodassa.
Halliste
Kylät
Kunnassa oli 29 kylää : Ereste, Hõbemäe, Kaarli, Kalvre, Kulla, Maru, Mulgi, Mõõnaste, Naistevalla, Niguli, Pornuse, Päidre, Päigiste, Raja, Rimmu, Saksaküla, Sammaste, Tilla, Toosi, Uue-Kariste, Vabamatsi, Vana-Kariste ja Ülemõisa.
IPhone 3G
iPhone 3G on Applen iPhone-puhelimen paranneltu versio. Siinä on tuki 3G (HSDPA)-yhteyksille ja GPS-paikannukselle. Lisäksi ulkomitat ovat hieman muuttuneet ja siinä on muovinen takaosa. Muuten puhelin pysyi ominaisuuksiltaan samanlaisena kuin sen aiempi versio. Puhelinta on kolmea eri mallia, 8 Gt:n (vain mustana) ja 16 Gt:n (mustana ja valkoisena) muisteilla. Puhelin julkaistiin Applen WWDC-kehittäjäkonfessissa 9. kesäkuuta 2008, ja se tuli myyntiin 22 maassa, joiden joukossa myös Suomi, 11. heinäkuuta 2008. Samalla julkistettiin Applen MobileMe-palvelu iPhonen synkronoimiseen Macien kanssa. Suomessa operaattorit myivät ensin puhelinta ainoastaan kytkykaupalla.
Johnny Fontane
Vito Corleonen seuraaja Michael Corleone pyytää 1950-luvulla Fontanea esiintymään perheen Las Vegasin hotelleissa niiden suosion kasvattamiseksi. Siellä ollessaan hänen äänihuulistaan löydetään kasvain, joka onnistuneesti leikataan ja hänen uransa voi jatkua.
Push-IMAP
Protokolla on suunniteltu turvalliseksi tavaksi automaattisesti kommunikoida sähköpostipalvelimen ja kannettavan päätelaitteen välillä, kuten älypuhelimen tai PDA:n.
Sam Inkinen
Ura
Sam Inkinen työskenteli 1980-luvulla City-lehden palveluksessa ja jatkoi myöhemmin lehden avustajana. Inkinen on toiminut tutkimus- ja opetustehtävissä Vaasan, Lapin, Oulun ja Turun yliopistoissa. Vuosina 2001–2003 hän toimi Kymenlaakson ammattikorkeakoulun tutkimusjohtajana. Hän on toiminut myös kuraattorina.
Ruben Stiller
Elämä ja teot
Stillerin mediaura alkoi Image-lehdessä vapaana toimittajana vuonna 1985. Radiouransa Stiller aloitti Radio Cityssä vuonna 1987, jossa työskenteli reilun 3 vuoden ajan ja nousi valtakunnalliseen julkisuuteen. Stiller työskenteli 1991-93 Radiomafian juontajana. Vuonna 1993 hän aiheutti kohua nimitettyään Radiomafian lähetyksessä keskustalaista Yleisradion alue- ja uutisyksikön johtajaa Tapio Siikalaa ”kökkötraktoriksi”. Stiller hyllytettiin kolmeksi kuukaudeksi, mutta tuona aikana hän ilmaantui kielloista huolimatta suoriin lähetyksiin, minkä seurauksena hänet irtisanottiin Yleisradion palveluksesta.
Vuonna 2022 hän tekee Yleisradiossa omaa viikoittaista radio-ohjelmaansa, jonka lisäksi hän toimii vakiokommentaattorina mediakriittisessä Viimeinen sana -tv-ohjelmassa ja Radio Suomen Pyöreässä pöydässä.
Earl Thomson
Earl ”Tommy” Thomson (15. helmikuuta 1895 Birch Hills, Saskatchewan – 19. huhtikuuta 1971) oli kanadalainen aitajuoksija ja olympiavoittaja.
Porvoon maalaiskunta
Pellingin saaristossa sijainnut, vuonna 1835 rakennettu ja nykyisin raunioina oleva, ulkomuodoltaan pyöreä Glosholmin majakka on ollut Tove Janssonin kirjojen Muumitalon esikuva. Janssonilla oli kesämökki Porvoon ulkosaaristossa.
Orkesterisarjat (Bach)
Koska käsikirjoitusaineistoa on niukasti saatavilla, orkesterisarjojen kronologista järjestystä on mahdotonta selvittää. Ensimmäisen ja neljännen sarjan epäillään kuitenkin olevan ajalta, jolloin Bach toimi Kapellmeisterina Köthenissä, ja 2. ja 3. sarjan ajalta, jolloin Bach johti collegium musicumia Leipzigissa. On myös esitetty, että Bach sävelsi 2. orkesterisarjan ranskalaista huilistia Pierre-Gabriel Buffardinia varten.
PWP
PWP on suomalainen demoskene-ryhmä, joka perustettiin vuonna 1994. Se tunnettiin aiemmin parhaiten PC-koneille tehdyistä humoristisista tekstitilademoistaan, mutta nykyisin se on paremmin tunnettu yhtenä johtavista Commodore VIC-20 -demoryhmistä. PWP on lyhenne sanoista Pers' Wastaiset Produktiot.